Folketing
2001-04-25

Ja, umiddelbart synes Det Konservative Folkeparti også, at det forslag til vedtagelse, som regeringspartierne og SF har fremsat, ikke ser så slemt ud. Men det er klart, at det også er den tredje pind, som vi hæfter os ved her, og derfor er jeg nødt til at spørge direkte, om den tredje pind f.eks. kunne indbefatte en Tobin-skat. Eller lad mig spørge på en anden måde: Deler Socialdemokratiet økonomiministerens opfattelse af Tobin-skatten? Økonomiministeren har jo pure afvist en sådan skat. Deler Socialdemokratiet økonomiministerens opfattelse? Der skal bare svares ja eller nej på spørgsmålet.